Viborger Samler, 1847-11-04
Den i Tirsdagsnumeret omtalte Skrivelse fra Flensborg, ang. den flensborg-husum lønninger Jernbanes Jstandbringelse, lyder i "Kiel. Correspd." saaledes: "Flere Blade have udbredt den Efterretning, at Anlæget af en slensborg-husumtønninger Bane nu stiller, sig gunstigt. Denne Efterretning er aldeles ugrundet. Efter de af Directionen offentliggjorte Beretninger skal der oprindelig have været tegnet 9000 Actier, nemlig 5000 i Hamborg, 3100 i Flensborg og 900 i Tønning. Da den første Jndbetaling blev udskreven, paafulgte kun en Udtælling for 1520 Actier; de øvrige Actietegnere (altsaa efter Directionens Angivelse for 7480 Actier) vægrede sig ved at betale. J Flensborg blev betalt af 856 Actier, i Hamborg, af 320, i Tønning af 344. Blandt de, efter Opgivende, i Flensborg tegnede 3,100 Actier befinde sig de berygtede 1800 leipziger Actier, om hvilke der i flere Aar er ført Proces i Sachsen, og som ifølge Rygtet, nu i sidste Jnstants skal være falden ud til Tab for den klagende Direction. Foruden disse 1800 er der endnu nægtet Jndbetaling for 444 af de foregivne i Flensborg tegnede. Udfaldet af de i Hamborg og Flensborg, førte kostbare Processer er bekjendt, for saa vidt som det er kommen til endelig Afgjørelse), har denne været den klagende Direction imod. At alle Actietegnerne i Hamborg, maaskee alene med Undtagelse af Tegnerne af de 320 Actier, der allerede have gjort een Udtælling, tør ansee og ansee deres Forhold til det nævnte Foretagende for løst, er ikke mere tvivlsømt. Saaledes mangler der endnu bestandigt over 7000 Actier. Allerede i Aaret 1845 overdrog Directionen til en Englænder, John Lord, at anbringe 5000 Actier, og lovede ham en Provision af 2 1/2 pCt.; men omendskjøndt der var 12,500 Speciesdaler at fortjene ved denne Affaire, har Directionen, saavidt os bekiendt, endnu ikke berettet, at Hr. Lord har fundet Kjøbere til sine Varer. Det nytter altsaa aldeles ikke, om der nu ogsaa i Danmark paany er tegnet nogle Hundrede Actier; der maa anbringes Tusinder. Dertil kommer endnu, at mange Actionairer i Flensborg, der have betalt den første Udskrivning, nu ere blevne kjede af Sagen. Man indseer, at paa den Maade, Comitee og Direction hidtil er gaaet frem, vil der nok kunne tilveiebringes en Mængde Retsstridigheder, men aldrig komme nogen Jernbane istand, og at Sagen overhovedet ingen Fremgang kan have, saa længe de Personer, der fortiden danne Comitee og Direction, staae i Spidsen for Foretagendet. Navnlig har det blandt de herværende Actionairer gjort et meget slemt Jndtryk, at Directionen har aabnet en ny Actielegning i Danmark og lovet Actietegnerne gunstigere Vilkaar, navnligen den Betingelse: at de nye Actietegnere, saafremt Foretagendet ikke kommer til Udførelse, ingen Deel skulle tage i de hidtil medgaaede Omkostninger; hvoraf man slutter, at der er afseet paa at lade de Actionairer betale, som, i Tillid til de i Spidsen for Foretagendet staaende Mænds Redelighed, allerede have gjort Jndbetalinger. Netop de, der endnu alvorligt og oprigtigt ønske en Jernbane imellem Flensborg og Vestkysten, have nu maattet erkjende, at den hidtil fulgte Vei ikke kan føre til Maalet, men alene til unyttige Processer og Enkeltes Berigelse.